ประกันรถยนต์จุกม.ค.ชนแหลกเคลมพุ่ง45%
ยอดเคลมสินไหมรถยนต์แค่เดือนเดียวพุ่งขึ้น 45.84% ส่งผลบริษัทประกันจ่อขึ้นเบี้ยประกันต่ออายุ
10 พ.ค. 2556

ยอดเคลมสินไหมรถยนต์แค่เดือนเดียวพุ่งขึ้น 45.84% ส่งผลบริษัทประกันจ่อขึ้นเบี้ยประกันต่ออายุ
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) รายงานสถิติการจ่ายค่าสินไหมรถยนต์ภาคสมัครใจ ในเดือน ม.ค. 2556 มีมูลค่าสูงกว่า 4,260 ล้านบาท เพิ่มขึ้นจากช่วงเดียวกันของปีก่อนถึง 45.84% 
ก่อนหน้านี้จากสถิติมูลค่าสินไหมรถยนต์จะขยายตัวเฉลี่ยปีละ 5-15% เท่านั้น แต่ในปีนี้มูลค่าเพิ่มสูงขึ้นมาก ส่วนหนึ่งเป็นผลมาจากการขึ้นค่าจ้างขั้นต่ำ 300 บาททั่วประเทศ 
นายวาสิต ล่ำซำ รองกรรมการผู้จัดการ บริษัท เมืองไทยประกันภัย ในฐานะกรรมการคณะกรรมการประกันภัยยานยนต์ สมาคมประกันวินาศภัยไทย กล่าวว่า การแข่งขันของบริษัทประกันทำให้มีการตัดราคาเบี้ยประกันภัย บางส่วนเป็นประกันภัยแถมในโปรโมชั่นของการซื้อรถยนต์ ทำให้เบี้ยประกันจะไม่คุ้มกับความเสี่ยงภัยที่รับไว้
“ในปีนี้เริ่มเห็นบางบริษัทปรับเบี้ยประกันภัยขึ้น และเข้มข้นเรื่องการบริหารความเสี่ยงและความเพียงพอของเบี้ยประกันภัยกันมากขึ้น จึงน่าจะต้องปรับเพิ่มเบี้ยสำหรับรถในบางกลุ่ม โดยเฉพาะรถป้ายแดงและในกลุ่มรถขนาดเล็กขนาดเครื่องยนต์ไม่เกิน 1,800 ซีซี” นายวาสิต กล่าว 
นอกจากนี้ รถยนต์ที่ต่ออายุประกันภัยก็อาจจะถูกปรับเงื่อนไขการรับประกันภัยมากขึ้น เช่น กำหนดส่วนลดประวัติดีว่าสามารถลดได้สูงสุดไม่เกินกี่บาท รวมถึงการตรวจสภาพรถก่อนต่ออายุ
นายพุทธิพงษ์ ด่านบุญสุต รองกรรมการผู้จัดการ บริษัท ไทยเศรษฐกิจประกันภัย กล่าวว่า ขณะนี้ทุกบริษัทกำลังคำนวณความเพียงพอของเบี้ยประกันภัยรถยนต์กันใหม่ หลังจากมีปริมาณรถใหม่ออกมาจำนวนมากจากโครงการรถคันแรกได้ครบปี ก็จะนำข้อมูลสถิติมาคำนวณเพื่อทบทวนราคาเบี้ยที่เหมาะสมกันใหม่
“ตั้งแต่ต้นปีทั้งค่าอะไหล่และค่าซ่อมมีการเพิ่มขึ้นอย่างต่อเนื่อง รวมถึงความถี่ในการเกิดเหตุก็สูงขึ้นเช่นกัน การคำนวณความเพียงพอของเบี้ยในครั้งนี้ เชื่อว่าจะเห็นผลลัพธ์ที่ชัดเจนหลังไตรมาส 2 ไปแล้วเพราะเป็นช่วงที่รถใหม่โดยส่วนใหญ่มีสถิติมาครบ 1 ปีแล้ว จึงยังต้องรอดูผลส่วนนี้ อย่างไรก็ตาม
โดยส่วนตัวแล้วคาดว่าทั้งตลาดอาจต้องปรับเพิ่มเบี้ยกันใหม่ทั้งกระดานอีก 15-20% เพราะต้นทุนสูงขึ้นมาก
บวกกับที่ผ่านมาก็ไม่ได้ปรับเบี้ยกันมานาน 57 ปีแล้ว จึงต้องทบทวนกันใหม่ให้เหมาะสมตามข้อมูลสถิติ"
นายพุทธิพงษ์กล่าว
นายจิรวุฒิ บุญศิริ กรรมการผู้จัดการ บมจ.ไทยพาณิชย์สามัคคีประกันภัย กล่าวว่า
ประเด็นเรื่องอัตราเงินเฟ้อเป็นโจทย์ที่น่ากังวลสำหรับปีนี้
เพราะเริ่มเห็นสัญญาณมาตั้งแต่ปลายปีที่แล้วว่าอัตราค่าสินไหมเฉลี่ยต่อเคส และต้นทุนค่าแรงเพิ่มสูงขึ้น
จากนี้ไปทุกบริษัทน่าจะต้องคุมเรื่องราคาเบี้ยกันมากขึ้น
เป็นไปได้ที่ในอนาคตอาจต้องกำหนดเป็นนโยบายให้ทบทวนและปรับค่าเบี้ยกันปีละครั้ง
"ตั้งแต่ต้นปีมาก็เห็นหลายบริษัทที่รับประกันรถยนต์รายใหญ่ๆ
ทยอยปรับขึ้นเบี้ยกันบ้างแล้ว เราเองก็รอดูสถานการณ์อยู่
ซึ่งข้อมูลสถิติในไตรมาสแรกของเรามีอัตราสินไหมรถยนต์พุ่งขึ้นมาอย่างชัดเจนมาก จากเดิมอยู่แค่ 57%
ก็เพิ่มมาเป็น 65.5% ทำให้เราเองก็ต้องตัดสินใจเตรียมปรับเพิ่มเบี้ยสำหรับรถยนต์อีก 510%
ซึ่งจะปรับเฉพาะบางรุ่นที่อัตราความเสียหายสูง โดยเฉพาะกลุ่มรถเล็ก" นายจิรวุฒิกล่าว
ทั้งนี้
ตั้งแต่ต้นปี 2556
มีบริษัทประกันภัยหลายแห่งยอมรับว่าได้ปรับเพิ่มค่าเบี้ยสำหรับรถยนต์บางรุ่นไปบ้างแล้ว เช่น
ธนชาตประกันภัย ที่ปรับเพิ่มเบี้ยเพราะต้นทุนค่าแรงและค่าอะไหล่เพิ่มขึ้นมาแล้ว 1015%
และสินมั่นคงประกันภัยที่ปรับเพิ่มเบี้ยประกันรถเล็กขึ้นอีกประมาณ 5% เพราะต้นทุนสินไหมขยับขึ้นจาก
58.15% มาเป็น 61.4%” นายพุทธิพงษ์ กล่าว